open-index/open-wikipedia-markdown huggingface dataset:
Major League Baseball

**Major League Baseball** (**MLB**) je izraz koji u najširem smislu označava vrhunski profesionalni bejzbol.

U užem, i mnogo česćem korištenom smislu, Major League Baseball je sportska organizacija koja okuplja dvije profesionalne bejzbolske lige u Sjevernoj Americi - National League i American League. Zajednička organizacijska struktura je stvcorena godine 1903.

American League je poznata po tome što se u njoj koristi pravilo određenog udarača, dok National League ne poznaje to pravilo ('inter-league' ili međuligaške utakmice se održavaju po pravilima domaćeg tima).

Godine 2000. obje lige su se službeno raspustile kao posebne pravne osobe, a sva prava i obevze su prenijele na ured komesara. MLB pravno gledano djeluje kao jedinstvena liga te predstavlja jednu od vodećih profesionalnih sportskih liga Sjeverne Amerike. 
 
Major League Baseball djeluje temeljem sporazuma koji je nekoliko puta mijenjan od 1876, kada je bio poznat kao Ustav NL Constitution. Posljednja njegova izmjena je zabilježena godine 2005.

Major League Baseball, pod upravom svog komesara Buda Seliga, unajmljuje i plaća sudačke tumove, te sklapa marketinške, radne, ui televizijske ugovora. Kao i većina sjevernoameričkih sportskih liga, koncept zvan 'zatvorena trgovina' (closed shop) sprečava MLB da svake godine na temelju rezultata uvodi i izbacuje klubove iz MLB.

MLB također posjeduje poseban odnos prema cjelokupnom sportu, pa tako kontrolira niže lige, kolektivno poznate kao *[[minor league baseball]]*. To se uglavnom temelji na presudi američkog Vrhovnog suda u slučaju *[[Federal Baseball Club v. National League]]* iz 1922. godine kojom je ustanovljeno da bejzbol ne predstavlja međudržavnu trgovinu (a samim time ne spada u domašaj antitrustovnog prava u nadležnosti Vlade SAD), usprkos toga što MLB bejzbol definira kao "industriju" umjesto "sporta."

Multimedijski odjel MLB je poznat kao MLB Advanced Media sa sjedištem u New Yorku, te nadgleda MLB.com i svih 30 web-stranica pojedinačnih klubova. Osnivačka povelja MLB Advanced Media tvrdi da je taj entitet ima uređivačku politiku nezavisnu od Lige, iako ima istog vlasnika i s njim dijeli prihod. MLB Productions je sličan odjel MLB, s fokusom na video i tradicionalne medije.

## Napomene
* Official website 
* Baseball Almanac
* National Baseball Hall of Fame 
* Baseball-Reference.com
* Baseball Newspaper Archive

## Vanjske veze

* Baseball Think Factory 
* The Hardball Times
* HaveBalls.Net Baseball news 
* Ballparks.com
* ESPN.com - Baseball Index
Ségolène Royal

**Mari Segolen Roajal** (*Marie Ségolène Royal*; rođena 22. 9. 1953. u Oukamu, Dakar, Senegal) je francuska političarka. Predsednica je regiona Poitou-Charentes, i funkcionerka Socijalističke partije. 16. novembra 2006, Socijalistička partija ju je nominovala za kandidatkinju na predsedničkim izborima 2007.

Nakon prvog kruga izbora 22. 4. 2007. se zajedno s desničarskim kandidatom Nicolasom Sarkoyzjem kvalificirala za drugi krug izbora. U njemu je 6.5. poražena s 47 % osvojenih glasova.
Maja 2008. istaknula je kandidaturu za predsjednicu/sekretarku Socijalističke stranke. Na njima ju je porazila Marine Aubry.
Senior

**Senior** (*lat.*: stariji)
# U antičkom Rimu, građanin između 46 (odn. 40) i 60 godina. Po tradiciji podjela građana na *seniores* i *juniores* potjecala je od Servija Tulija, a bila je važna za pripadnost centurijama, po kojima se glasalo. 
# U feudalnom franačkom poretku zemaljski gospodar, kome podložnici obećavaju vjernost; feudalni gospodar, vlasnik zemlje, suprotno vazal.
# Iza imena ili prezimena (skr. *sen.*) označuje stariju osobu (oca, djeda) da bi se ona razlikovala od mlađe osobe (junior) istog imena i prezimena, kod nas oznaka *st.* ("stariji" ili otac).
# stariji član neke zajednice ili društva, naročito sportskog, stariji takmičar, obično iznad 18 godina starosti, suprotno junior.
# Stariji čovjek; (pretpostavljeni) starješina.

**Seniorka** - žena senior. Usp. seniorat.

## Izvori
* *[[Izvori#ELZ|ELZ]]*, *[[Izvori#HER|HER]]*, *[[Izvori#Klaić|Klaić]]*, *[[Izvori#RMS|RMS]]*
Anizotropija

**Anizotropija** (*[[grčki|grč.]]*), osobina nekih tijela da u raznim smjerovima imaju različita fizička svojstva, npr. elastičnost, indeks loma svjetlosti, magnetizacija, toplinska vodljivost i dr. **Anizotropna** tijela su obično kristali, drvo i neke vlaknate materije. U specijalnim uslovima i amorfne materije, koje su inače izotropne, mogu postati **anizotropne**. Tako tanka staklena ploča, iskrivljena zbog pritiska, ima promjenljiv indeks loma svjetlosti s obzirom na smjer. **Anizotropija** je prvi put utvrđena kad je Erasmus Bartholinus 1669. otkrio dvolom svjetlosti u islandskom dvolomcu.

## Literatura

* 
* Dr Dimitrije Tjapkin:*Fizička elektronika i elektronska fizika čvrstog tela*, Naučna knjiga, Beograd, 1988.
*
Junior

**Junior** (*lat.*: mlađi),
# iza imena ili prezimena (skr. *jun.* ili *jr.*) označuje mlađu osobu (sina, unuka) da bi se ona razlikovala od starije osobe (senior) istog imena i prezimena, kod nas oznaka *ml.* ("mlađi" ili sin);
# mlađi, najmlađi član nekog društva, naročito sportskog, takmičar mlađega uzrasta, omladinac i sl. (15-18 godina); *mlađi junior* = 15-16 godina, *stariji junior* = 17-18 godina. **Juniori** - podmladak; **juniorka** - članica podmlatka; suprotno senior.

## Izvori
*[[Izvori#ELZ|ELZ]]*, *[[Izvori#HER|HER]]*, *[[Izvori#Klaić|Klaić]]*, *[[Izvori#RMS|RMS]]*
Kolektivizacija

**Kolektivizacija** (iz latinskog preko ruskog) proces je pretvaranja privatne svojine (nekretnina i sredstava za rad) u neki oblik zajedničke svojine - državnu svojinu ili društvenu svojinu, preko stvaranja kolektiva, kolektivnih gazdinstava, zadruge, kolhoza i sl. 

Kolektivizacija je najšešće vezana za ekstremne ideologije kao što su: komunizam, nacizam, fašizam i sl., koje privatnu svojinu smatraju preprekom za ostvarenje svojih idealističkih ciljeva.

## Marksistička gledišta
Od svih verzija socializma, marksizam je išao najdalje s teorijom ukidanja privatnog vlastinštva i uvođenja državnog. Likvidacija privatnog vlasništva u poljoprivredi uklapa se u opšte dogme marksizma. Ideolozi marksizma su smatrali seljake okorelim konzervativcima za revoluciju i preterano vezanim za njihovo poljoprivredno zemljište. Ukidanje privatne poljoprivredne imovine nazvano je kolektivizacijom, a prve takve kolektivne formule nazvane su kolhozima u Sovjetskom Savezu.

## Sprovođenje kolektivizacije
Kolektivizacija je u komunističkim zemljama, po pravilu, sprovođena nasilno uz jake represivne mere. U periodu od 1946. do 1962. godine seljaci su vodili teške borbe s vlastima oko pitanja kolektivizacije. Stotine hiljada seljaka bilo je zatvarano i premlaćivano jer su se opirali kolektivizacije, a neki su se, kao u Rumuniji, borili u planinama s oružjem u rukama protiv oduzimanja njihovog poljoprivrednog zemljišta. 

Stvaranjem državne svojine kroz nacionalizaciju i konfiskaciju, kao i privrednim planiranjem i kolektivizacijom, menjana je privredna i socijalna struktura i stvaran ekonomski ambijent u kom je, u etatizovanoj privredi, sve tokove kontrolisala partija na vlasti. Svi ti procesi u zemljama Istočnog bloka odvijali su se uz budan ideološko-politički nadzor SSSR-a, koji je delio kritike i određivao smernice razvoja pojedinih zemalja.

## Zemlje u kojima je bilo kolektivizacije
Tokom 20. veka kolektivizacija je prinudno sprovedena u Sovjetskom Savezu, baltičkim državama, Bugarskoj, Čehoslovačkoj, Jugoslaviji, NR Kini, Kubi, Mađarskoj, Moldaviji, Rumuniji, Severnoj Koreji, Tanzaniji i Vijetnamu. Postoje primeri dobrovoljne kolektivizacije u Indiji, Izraelu i Meksiku.

## Izvori i spoljašnje veze
* *[[Izvori#HOL|HOL]]*
* Srđan Cvetković, ''Represija u Srbiji 1944-1953.'', Institut za savremenu istoriju, Beograd
* HRT, ''Kolektivizacija u SFRJ''
* I. E. Zelenin, ''«Revolюciя sverhu»: zaveršenie i tragičeskie posledstviя''
* Radio Romania International, ''Teorija kolektivizacije poljoprivrede''
Pijanist

**Pijanist**
* reproduktivni umjetnik koji svira na klaviru, klavirist, (hrv. i *gasovirač*); žena **pijanistica** (pijanistkinja);
* *[[Pijanist (film)|Pijanist]]* film Romana Polanskog koji je 2002. godine dobio Zlatnu palmu u Kanu.
Rezidencija

**Rezidencija** (lat. *residentia*)
# Mjesto stalnog ili privremenog boravka, prebivališta, boravišta vladara ili osoba na visokim položajima (patrijarh, biskup, kralj, ambasador...).
# Sjedište političke, crkvene ili kulturne ustanove.
# Sjedište, prebivalište, boravište; stan, nastamba; dvor, dvorac.

## Izvori
* *[[Izvori#ELZ|ELZ]]*
* *[[Izvori#HER|HER]]*
Versifikator

**Versifikator (verzifikator)** 
* **1.** pisac stihova, stihotvorac; pjesnik; 
* **2.** stručnjak koji proučava strukturu stiha i strofe. 

**Versifikatorica** - žena versifikator. 

**Napomena**:
* U *"Borbi"* 1952. godine novinar i publicist **Pavao Broz** upotrijebio je riječ **verzotoč** u značenju versifikator: "Čuveni verzotoč koji u kasnim satima pravi Hroniku o biskupu sladokuscu ... Karakter tog stihotvorca ... osvetljen je oštro i potpuno."
Arhivalije

**Arhivalije** (novolatinski *archivalia*), spisi, povelje, dokumenti i drugi materijali nastali kao rezultat rada nekog tijela, javne ili privatne institucije ili osobe kao svjedočanstvo o njezinom djelovanju i funkcioniranju, koji se čuvaju u arhivu, arhivska građa. Cjelina svih arhivalija jednog tijela, institucije ili osobe čini *arhivski fond*.
Flajer

**Flajer** (engl. *flyer*: letač)
* **1.** *[[tehnika|tehn.]]* stroj na kojem se obavlja ufrkavanje pređe pamuka i ravnomjerno namatanje na bobinu; 
* **2.** *razg.* list papira manje ili srednje veličine s kraćim tekstom propagandnog, političkog ili drugog sadržaja; letak.

**Napomena**: Kod *[[Izvori#Klaić|Klaića]]*: "stroj za pretpredenje pamuka", a kod *[[Izvori#Vujaklija|Vujaklije]]* "1. *teh.* naprava na mašini za predenje koja namotava konac na kalemove; 2. *[[sport|sp.]]* brz trkački konj.

----
**Izvor**: *"Hrvatski enciklopedijski rječnik"*, Zagreb, 2004.
Šenkovec

## Geografija
Općina Šenkovec je 2&nbsp;km udaljena od Čakovca. Po veličini treća najmanja jedinica lokalne samouprave u Međimurskoj županiji u Hrvatskoj i nalazi se u središnjem Međimurju, od grada Čakovca prema Murskom Središću.
Okružena je ljepotom različitih ekoloških sustava, iz kojih možemo izdvojiti: šume i livade /koje se protežu od Knezovca do Šenkovca/; vode - Retencija - umijetni ribnjak i 5 potočića; ostatke nekadašnjih močvara - Globetku /koja se nalazi na tromeđu Općine Šenkovec i Općine Nedelišće i Grada Čakovca/.

## Stanovništvo
## Uprava
Općina je sudjelovala u izradi programa Zeleni plan.

## Historija
## Gospodarstvo
## Značajne osobe
## Spomenici i znamenitosti
Kapelica Svete Jelene kao ostatak bivšeg samostana Pavlina, spomenik je nulte kategorije.

## Obrazovanje
U Općini Šenkovec djeluje Dječji vrtić "Vrapčić", Osnovna škola Šenkovec i Knjižnica i čitaonica Šenkovec.
## Kultura
Neprofitne organizacije u Općini Šenkovec su: Šahovska udruga, HVIDRA, Udruga umirovljenika, Glazbena udruga, KUD Šenkovec /primljen u Savez karnevalskih udruga Hrvatske - a Šenkovec je primljen u Udrugu evropskih karnevalskih gradova (FECC)/, ZEU "Zeleno Međimurje", Caritas Župe Šenkovec i DVD Šenkovec. Svoje djelovanje započela je udruga ZEO Nobilis, a danas tu djeluje Eko-centar NERKA.

## Sport
Aktivne sportske Udruge u Općini Šenkovec su: Stolnoteniski klub Šenkovec; Nogometni klub Šenkovec; Gimnastička udruga i Udruga rekreativki.

## Vanjske veze
* Službene stranice Općine Šenkovec
* ZEU Zeleno Međimurje
Salmonidske vode

**Salmonidske vode**, brze i hladne tekućice i jezera planinskih područja; riblje naselje uglavnom čine vrste iz porodice pastrvki (salmonide).
Sozomen

**Sozomen**, punim imenom **Salminije Hermija Sozomen** (*Salminius Hermias Sozomen*, oko 400–oko 450) bio je ranovizantijski istoričar hrišćanske crkve, koji se rodio u Beteliji *(Bethelia)*, gradiću blizu Gaze u Palestini, a umro u Carigradu.

Njegova *Crkvena istorija* (9 knjiga), posvećena vizantijskom caru Teodosiju II (408–450), obrađuje period od 323. do 425. godine, premda mu je namera bila da obradi događaje značajne za istoriju crkve sve do 439. godine. Verovatno je deo koji pokriva period od 425–439. godine izgubljen ili možda čak uništen po carevom naređenju. Ovo delo, pisano uzornim klasičnim stilom grčke književnosti, jasno pokazuje autorovu naklonost monaštvu ali otkriva i obilno korišćenje zapadnoevropskih izvora na latinskom jeziku, što se može uporediti samo s postupkom njegova starija savremenika Sokrata Sholastika.

Građa je knjigama podeljena prema vladavini rimskih careva: prva i druga knjiga obrađuju period vlade Konstantina I (323–337), treća i četvrta period vladavine Konstantinovih sinova (337–361), peta i šesta period Julijana, Jovijana, Valentinijana I i Valensa (361–375), sedma i osma period Gracijana, Valentinijana II, Teodosija I i Arkadija (375–408), a deveta period Teodosija II. Deveta knjiga, kako se čini, nije završena: Sozomen u uvodu kaže da namerava da obradi period zaključno sa 17. Teodosijevim konzulatom (439), ali se poslednja knjiga završava sa 425. godinom, tako da nedostaje oko polovine devete knjige.

Sozomenova je namera možda bila da preradi delo Sokrata Sholastika u boljem književnom stilu kako bi ono steklo čitaoce ne samo među crkvenom publikom, nego i među obrazovanim laicima. Premda se pokazuje kao slab korisnik kritičke istoriografske metode i slab poznavalac teoloških pitanja, Sozomen je u svoje delo uključio i neke izvore koji se inače ni na jednom drugom mestu nisu sačuvali, zbog čega njegova hronika predstavlja važan istorijski izvor, koji je srednjovekovnoj crkvi pružio veliki deo njenog znanja o ranom hrišćanstvu.

## Vanjske veze

* Sozomenova ''Crkvena istorija''
George Hall (igrač bejzbola)

**George William Hall** (Stepney, Engleska, 29.3. 1849&ndash;Ridgewood, New Jersey, SAD, 11.6. 1923) bio je američki profesionalni igrač bejzbola iz 19. vijeka.

Rođen je u Engleskoj, a u mladosti je emigrirao u SAD. Svoj profesionalni debi je imao 5.5. 1871. u okviru National Associationa, kada je igrao za Washington Olympics.

Hall je igrao za sljedeće klubove: 
* Washington Olympics (1871)
* Baltimore Canaries (1872&ndash;1873)
* Boston Red Stockings (1874) 
* Philadelphia Athletics (1875&ndash;1876)
* Louisville Grays (1877)

14.6. 1876. je napravio pogotke u krugu prvi put u Major League Baseballu.

17.6. 1876 je postao prvi igrač MLB koji je napravio 2 home runa u jednoj utakmici, a sezonu je dovršio s njih pet. Taj rekord je ostao sve do Charley Jonesa i 9 home runova godine 1879.

Njegova bejzbolska karijera je prekinuta sudjelovanjem u kladioničarskom skandalu koji je izbio za vrijeme dok je igrao za *Louisville Grays* godine 1877. Kada su se otkrili kompromitirajući telegrami koji ukazuju da su on i još dva igrača za novac gubili utakmice, Hall je doživotno izbačen iz Lige. Zbog toga su se raspustili i Graysi i *[[St. Louis Brown Stockings]]*, klub koji ga je mislio angažirati.

Umro je u dobi od 74 godine. Pokopan je na groblju Evergreen Cemetery u Brooklynu.

## Vanjske veze
*
George Bradley

**George Washington Bradley** (13.7. 1852 - 2.10. 1931.), poznat po nadimku "Grin", bio je američki pitcher i infielder u Major League Baseballu. Bio je visok 176&nbsp;cm i težak 72&nbsp;kg. Bradley je bio rođen u gradu Reading (Pennsylvanija) u Pennsylvaniji.

Bradley je bio prvi bacač kome je uspjelo baciti službenu no-hit utakmicu u historiji MLB. To je postigao za *St. Louis* u pobjedi nad *Hartfordom* 15.7. 1876. Utakmica je završila s 2-0 bez da je Bradley dozvolio ijedan pogodak. Iste je godine postigao 16 shutoutova u sezoni, postavivši rekord koji još nije oboren. Bradley je u profesionalnom bejzbolu, bilo kao igrač, bilo kao trener, proveo tridesetak godina, od čega najviše u *Philadelphia Athleticsu*. Pomogao je A-ovima da osvoje prvenstvo 1883.

Nakon što se prestao baviti bejzbolom, postao je policajac grada Philadelphije police officer. U istom gradu je i umro u svom domu. U vrijeme smrti je primao policijsku penziju odobrenu od sepetmebra 1931. Bradley je sahranjen na groblju Northwood Cemetery u Philadelphiji.

## Reference

* Philadelphia Public Ledger, Sunday Morning, Oct. 4, 1931, P.6
* MacMillan Baseball Encyclopedia Digital Edition (1996)

## Vanjske veze
*
Jim Devlin

**James Alexander Devlin** (6. 6., 1849 - 10. 10. 1883) bio je američki profesionalni bejzbol pitcher u ranim sezonama National Leaguea.

Jim Devlin je svoju profesionalnu karijeru započeo godine 1873. igrajući u svojoj rodnoj Philadelphiji za gradski klub *[[Philadelphia White Stockings]]*. Kada je godine 1876. formirana National League, Devlin je postao pitcher *[[Louisville Grays]]a*. U toj je sezoni imao izvrsne rezultate, s 1.56 ERA i Batting average .315.

Sljedeće godine je Devlin bacao u svakoj izmjeni svake utakmice, a zajedno s isto tako impresivnim Georgeom Hallom je omogućio da Grays komotno dođu na vrh tablice. Međutim, u augustu iste godine su Graysi na gostovanjima kod *[[Atlanta Braves|Boston Red Capsa]]* doživjeli niz iznenadnih poraza, najviše zahvaljujući neobjašnjivo lošem Devlinovom bacanju i nizu pogreški. Zbog toga su Graysi brzo izgubili vodstvo, a Devlin i drugi igrači Graysa su istovremeno viđeni kako nose luskuzni nakit te se hrane u najotmjenijim restoranima.

Sumnje da su *Graysi* namjerno izgubili utakmice su se intenzivirale čim je *Louisville Courier-Journal* otkrio kako je pomoćni igrač Al Nichols tokom sezone primao neobjašnjivo mnogo telegrama. John Haldeman, novinar *Courier-Journala*, bio je sin predsjednika kluba i povremeno igrao u egzibicijskim utakmicama. On je prvi javno optužio Grayse da su namjerno izgubili prvenstvo. Potpredsjednik Charles Chase je ranije primao annimne telegrame o tome da se igrači druže s kladioničarima, ali ih je ignorirao. Nakon Haldemanovog otkrića je bio prisiljen pokrenuti istragu. Suočeni s optužbama, Devlin i Hall su priznali i odali Nicholsa kao koordinatora namještaljke, odnosno osobu koja je preko telegrafa dogovorala rezultate s kladioničarima u New Yorku. Svi ostali igrači su oslobođeni optužbi, osim Billa Cravera koji je zbog slabe plaće odbio surađivati s istragom.

William Hulbert, predsjednik National Leaguea, odlučio je od osramoćenih igrača napraviti primjer. Svu četvoricu je doživotno izvaco ou Lige. Devlin se nakon toga do kraja života nastojao iskupiti i svake je godine molio Ligu da mu dozvole igrati, ali mu toj molbi nije udovoljeno. 

Devlin se na kraju u Philadelphiji zaposlio kao policajac, ali je umro siromašan od tuberkuloze, ostavivši ženu i sina.

## Izvori
* 
* The Baseball Index
Cincinnati Reds (1876–1880)

**Cincinnati Reds**, isto tako poznat pod nazivom **Cincinnati Red Stockings**, je bio američki profesionalni bejzbol klub iz Cincinnatija koji je djelovao od 1876. do 1880. *Cincinnati Reds* je bio klub-osnivač National Leaguea.

Klub je nastao u nastojanju da se nastavi tradicija legendarnog *[[Cincinnati Red Stockings]]a*, prvog profesionalnog bejzbol kluba na svijetu, koji je cijelu sezonu 1869. lige National Association of Base Ball Players ostao neporažen.

Klub je igrao na igralištu Avenue Grounds.

Cincinnati Reds je u NL ostao pet sezona te igrao s promjenjivim uspjehom, daleko od svojih velikih uzora. Na kraju je izbačen iz NL zato što se klub nije pridržavao strogih pravila na kojima je inzistirala uprava lige. Naime, klub je nastojao na utakmice privući njemačke imigrante, zbog čega se na igralištima točilo pivo, a i utakmice su se igrale nedjeljom. To je bilo strogo protiv pravila NL, koja je godine 1880. odlučila Cincinnati Reds izbaciti iz Lige. Cincinnati Reds je kao amaterski klub životario još godinu dana, da bi se samoraspustio kada je godine 1882. osnovan *[[Cincinnati Reds]]* - novi klub istog imena koji se natjecao u novoj ligi pod nazivom American Association, a koji dan-danas djeluje u Major League Baseballu.
Louisville Grays

**Louisville Grays** je bio američki profesionalni klub iz grada Louisville u državi Kentucky. Bip je klub-osnivač National Leaguea, te igrao dvije sezone - 1876. i 1877. godine. Tom prilikom je imao odnos pobjeda i poraza 65-61.

Graysi su propali zbog prvog kladioničarskog skandala u historiji Major League Baseballa. U augustu 1877. klub je bio na prvom mjestu da bi iznenada izgubio sedam utakmica i jednu igrao neriješeno protiv *[[Atlanta Braves|Boston Red Stockingsa]]* i *[[Hartford Dark Blues]]a*.

Predsjednik kluba Charles Chase je tada primio dva anonimna telegrama. Jedan je tvrdio da kladioničari daju neočekivano dobre izglede inferiornom klubu iz Hartforda u predstojećoj seriji. Drugi telegram je predvidio da će Graysi namjerno izgubiti utakmicu protiv Hartfoda 21.8. U toj utakmici su *Graysi* počinili cijeli niz neobjašnjivih pogrešaka i izgubili s 7-0. O cijelom je slučaju obaviješten predsjednik Lige William Hulbert koji je naredio da se igrači stave pod istragu te naložio Western Unionu da mu preda sve telegrame poslane ili primljene od strane igrača tokom sezone 1877. Svi igrači su poslušali osim kapetana i *[[shortstop]]a* Billa Cravera.

Telegrami su otkrili kako su pitcher Jim Devlin, left fielder George Hall i pomoćni igrač Al Nichols namjerno izgubili utakmice primivši za to novac. Protiv Cravera, doduše, nije bilo dokaza. Međutim, sva trojica i Craver - zato što je odbio surađivati s istragom - su doživotno izbačeni iz Lige.

Skandal je doveo do samoraspuštanja Louisville Graysa, ali ne samo njih. *[[St. Louis Brown Stockings]]*, koji je potpisao ugovor o angažiranju Devlina i Halla, je također prestao s radom.

## Vanjske veze
* 1877 data at Retrosheet
** Louisville game log
** NL standings when Louisville traveled to New England
** NL final standings
Spalding (sportska oprema)

**Spalding** je američka kompanija za proizvodnju sportske opreme. Potječe od trgovine koju je godine 1876. u Chicagu osnovao znameniti igrač bejzbola A.G. Spalding, i po kome je dobila ime. 

Spalding se s vremenom specijalizirao za proizvodnju lopti za različite sportove kao što su bejzbol, fudbal, softball, odbojka, američki fudbal, golf, ali od svih je najpoznatija košarka. Spaldingova lopta za ošarku je službeno prihvaćena od NBA. Od godine 2003. Spalding djeluje kao odjel Russell Corporationa.
Dick Higham

**Richard Higham** (24.7. 1851 - 18.3. 1905) bio je američki profesionalni igrač bejzbola, poznat po svojoj sposobnosti da igra na različitim pozicijama.

Rodio se u Ipswichu, u engleskoj pokrajini Suffolk, a kasnije je emigrirao u SAD. Profesionalnu karijeru je započeo godine 1871. u New York Mutualsima u okviru National Associationa. Kasnije se prebacio National League, gdje je, 13.5. 1876. igrajući za *[[Hartford Dark Blues]]* postigao prvi triple play u historiji Lige, protiv **New York Mutualsa**. Godine 1877. se prebacio u Syracuse Stars klub u nižoj ligi International League, povezanoj s National Leagueom.

Nakon što je odlučio prestati biti igrač, postao je sudac. Godine 1882. William G. Thompson, gradonačelnik Detroita i predsjednik Detroit Wolverinesa je posumnjao da Higham namjerno donosi odluke protiv njegovo tima te je unajmio a privatnog detektiva. Detektiv je uspio pronaći pisma koje je Higham pisao dobro poznatom kockaru u kojem ga upućuje kada da uplaćuje oklade. Dana 24.6. iste godine, Thompson i ostali vlasnici klubova Lige su ga doživotno izbacili iz bejzbola; tako je Higham postao prvi (i zasad jedini) sudac izbačen iz Major League Baseballa.

Higham se nakon toga preselio u Chicago i zarađivao za život kao knjigovođa. Tamo je i umro te je sahranjen na groblju Mount Hope Cemetery.

## Literatura
* Seymore, Harold, *Baseball: The Early Years*, page 343.
* Higham, Harold V., and Larry Gerlach. *Dick Higham, Star of Baseball's Early Years.* The National Pastime. 21 (2001), 72-80.

## Vanjske veze
* 
* Baseball Almanac
* BaseballLibrary 
* The Baseball Project
Inside-the-park home run

**Inside-the-park home run** (**Home run unutar stadiona**) u bejzbolu označava home run (optrčavanje) koji se postiže unutar stadiona, to jest tako da udarač uspije optrčati sve četiri baze. Riječ je o prilično rijetkom događaju.

## Vanjske veze
* Baseball Almanac Records
No-hitter

U bejzbolu se izraz **no-hit game** (*utakmica bez pogotka*) (kolokvijalno poznati kao **no-hitter** ili **no-no**, skraćenica za "no hits no runs") koristi za utakmica u kojoj je jedan od klubova protivnika uspio spriječiti da postigne ijedan jedini pogodak. Prema pravilima Major League Baseball takva utakmica mora trajati najmanje 5 izmejna (15 outa) u slučaju da je skraćena. Za pitchera koji uspije spriječiti protivnika u postizanju pogotka se koristi izraz da je "bacio no-hitter." To je dostignuće prilično rijetko i smatra se oličenjem vrhunske pitcherske vještine.

## Povezano
* Popis no-hittera u Major League Baseballu

## Reference

## Vanjske veze
* American League No-hitters
* National League No-hitters
* No Hitters Alphabetically by Umpire 
* National Baseball Hall of Fame: combined pitchers in a no-hitter 
* Dock Ellis Says He Pitched 1970 No-Hitter Under The Influence of LSD
Ðaur

**Đaur**, također **đavur**, **đaurin**; žena **đaurka**, **đaurkinja**, **đaurica**; dijete **đaurče**, zbirno **đaurčad** (tur. *gâvur*, od perz. *gebr*); pristaša Zoroastrove vjere, zoroastrijanac, poganin, nevjernik, krivovjernik, nemusliman. Turski prezirni naziv za hrišćane; dolazi često u narodnoj pjesmi. U Turskom Carstvu svaki podanik koji ne vjeruje u čistu vjeru (koji nije musliman). Jednakog je značenja i istog postanka i riječ **kaur**, **kaurin**; žena **kaurka**, **kaurkinja**; dijete **kaurče**, zbirno **kaurčad**.
Vlakča

**Vlakča** je naselje u Srbiji koje administrativno pripada opštini Stragari u Šumadijskom okrugu. Prema popisu iz 2002. bilo je 671 stanovnika (prema popisu iz 1991. bilo je 832 stanovnika).

## Geografija

Selo Vlakča nalazi se podno planine Rudnik, na dvadeset petom kilometru od Kragujevca i na dvanaest kilometara od Topole. Geografski je centar Srbije.

Jedno je od najuređenijih sela na teritoriji grada Kragujevca. Oko 80% seoske putne mreže je asfaltirano, svi delovi sela imaju uređene seoske vodovode, oko 90% stanovnika ima telefonske linije sa najsavremenijom digitalnom centralom, i oko 4 kilometra uličnog osvetlenja.

## Demografija
U naselju Vlakča živi 576 punoletnih stanovnika, a prosečna starost stanovništva iznosi 46,2 godina (44,7 kod muškaraca i 47,8 kod žena). U naselju ima 211 domaćinstava, a prosečan broj članova po domaćinstvu je 3,18.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Zavičajno udruženje Mihailo Petrović - Vlakča 
* Mape, aerodromi i vremenska situacija lokacija (Fallingrain) 
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
* Grb Vlakče 

fr:Vlakča
sr:Влакча
Nikanor

**Nikanor**, muško ime grčkog porijekla u značenju: "koji vidi pobjedu, od *nike* - pobjeda i *orao* - vidjeti " (po *[[Izvori#Šimundić|Šimundiću]]*), odn. "pobjednik ljudi" (po *[[Izvori#Biblijski leksikon|Biblijskom leksikonu]]*). Postoji i varijanta **Nikanur**.

Od tog imena izvedeno je prezime **Nikanorović** te brojna skraćena imena: **Nika, Nike, Niki, Niko, Nikan, Nikica; Nina, Nine, Nino, Ninko; Nora, Noto, Norko**.

## Rusko ime
Ime **Nikanor** postoji i u ruskom onomastikonu. Od njega su izvedena i dva **imena po ocu** (patronimici odn. očestva, rus. отчество): **Nikanorovič** (za muškarca), **Nikanorovna** (za ženu); razgovorno **Nikanorič**.

I u ruskom su od tog imena izvedena brojna umanjena i skraćena muška imena: **Kana, Kanaša, Kanočka, Kanuška, Kanja, Kanjka, Nika, Nikaha, Nikaša, Nikašečka, Nikašenjka, Nikaška, Nikanka, Nikanoha, Nikanorka, Nikanorša, Nikanoruška, Nikanoša, Nikanošečka, Nikanošenjka, Nikanoška, Nikočka, Nikonjka, Nikanuška, Nikusečka, Nikusenjka, Nikusik, Nikuska, Nikusja, Nikuša, Nora**.

## Biblijske ličnosti
Tri ličnosti iz Biblije nose ime **Nikanor**:
* **1)** Sirijski vojskovođa u doba Antioha Epifana i kasnije u doba Demetrija; mrzitelj Židova. Pobijedio ga i ubio Juda Makabejac.
* **2)** Mjesni upravitelj na Cipru.
* **3)** Jedan od đakona.

## Antičke ličnosti
* To ime nosio je i grčki gramatičar iz Aleksandrije **Nikanor Stigmatias** (grč. *Νιχανωρ Στιγμτίας*). Živio je u II. st. Bavio se problemima interpunkcije, osobito u Homera. Po interpunkciji (grč. *στιγμή*) dobio šaljivi nadimak *Stigmatias*).
* Ime Nikanor (? - 310. pne.?) imao je i makedonski oficir u službi samozvanog regenta Antigona I. Jednookog.

## Monaško ime
**Nikanor** je jedno od imena koje se daje pravoslavnim monasima u trenutku zamonašenja, npr.:
* Nikanor Bogunović
* Nikanor Grujić
* Nikanor Iličić
* Nikanor Ivanović
* Nikanor (Popović)
* Nikanor Ružičić
* :ru:Никанор (Клементьевский).
Minor league baseball

:*Za organizaciju kojoj pripadaju klubovi koji igraju bejzbol na nižoj razini, v. [[Minor League Baseball]]*

**Minor league baseball** (*bejzbol nižih liga*) je izraz koji u Sjevernoj Americi u najširem smislu označava bejzbol koji se igra na razini ispod one vrhunske koja predstavlja standard National League i American League, odnosno organizacije Major League Baseball.

U taj izraz ulaze igrači, klubovi te natjecateljske lige koje predstavljaju posebne pravne osobe. Međutim, tu se trebaju razlikovati pojedince, klubove i lige koji su na ovaj ili onaj način ugovorno povezani s MLB-om. Najpoznatiji među njima su članovi krovne organizacije Minor League Baseball, čiji klubovi često služe kao podružnice MLB-ovih klubova.

Osim njih postoje i *[[Nezavisni bejzbol|nezavisne lige]]* koje nisu ni na koji način povezane s MLB-om.

Svrha postojanja *minor leaguea* je prije svega ta da se velikim klubovima da prilika razviti nove talente, odnosno pomoći svojim redovnim igračima da ponovno razviju formu. Takvi klubovi se često nazivaju farmama, a neki od njih su čak i u formalnom vlasništvu MLB-ovih klubova.

Danas u SAD i Kanadi postoje oko 20 liga, odnosno 246 klubova koji se smatraju dijelom *minor league baseballa*.

## Vanjske veze

* Official website of leagues associated with Major League Baseball
* Minor League Sports - A Primer
Leontije Vizantijski

**Leontije Vizantijski** (grč. Λεόντιος, oko 485–oko 543), poznat i kao **Leontije Jerusalimski** (jer je bio monah u manastiru Svetog Save Jerusalimskog kod Jerusalima) ili **Leontije Sholastik** (verovatno jer je bio prvi "učenjak" u crkvi koji je u teologiju uveo aristotelovske definicije) bio je vizantijski monah i teolog koji je značajno doprineo rešavanju hristološke rasprave u 6. veku oko načina sjedinjenja Hristove ljudske i božanske prirode.

Leontije se zamonašio dok je još bio veoma mlad i u Rimu je aktivno učestvovao u tadašnjim teološkim raspravama. Prešavši u novoosnovani manastir Sv. Save ("Nova Lavra") blizu Jerusalima oko 520. godine, vratio se u Carigrad 531. godine da bi uzeo učešća na jednom sabornom skupu o hristološkom pitanju, te ponovo oko 542. godine, da bi tražio razrešenje jednog spora oko monaške teologije.

U raspravi o Hristovoj prirodi Leontije je isprva bio naklonjen nestorijancima. Otkrivši da su monofiziti namerno pogrešno tumačili patrističke autoritete, Leontije je kritikovao i njih i Evtihijeve sledbenike. Međutim, kasnije je, u svom glavnom delu *Tri knjige protiv Nestorijanaca i Evtihijevaca* *(Libri tres contra Nestorianos et Eutychianos)*, zauzeo umereni ortodoksni stav, pošto je na njega uticao Kiril Aleksandrijski, glavni protivnik nestorijanaca. Ovo delo, koje predstavlja glavni izvor za doslovna učenja različitih teoloških pravaca, razvija koncept koji će kasnije odigrati ključnu ulogu u postizanju umerene ortodoksne formulacije Hristove prirode na petom vaseljenskom saboru u Carigradu (553), u kojoj su integrisani delovi zaključaka sa prethodnih sabora: sa trećeg vaseljenskog sabora u Efesu (431) i sa četvrtog vaseljenskog sabora u Halkedonu (451).

Kao jedan od najvatrenijih difizita, on nastavlja polemiku protiv monofizitizma briljantnom dijalektikom. Pored pomenute *Tri knjige*, sa relativnom sigurnošću može se utvrditi njegovo autorstvo za dela *Epilipsis* ili *Protiv monofizita* i 30 glava *Protiv [[Sevir Antiohijski|Sevira Antiohijskog]]*. Najznačajniji je po tome što je u hristologiju uveo aristotelovske i platonovske pojmove da bi tako posredovao između dogme utvrđene na Halkedonskom saboru i shvatanja o Hristu koje je bilo uvreženo u narodu. Njegov je rad uticao na kasniji intelektualni razvoj hrišćanske teologije tokom celog srednjeg veka.
Kelebija

**Kelebija** () je naselje u Srbiji u opštini Subotica u Severnobačkom okrugu. Prema popisu iz 2011. bilo je 2142 stanovnika.
U Kelebiji se nalazi granični prelaz između Srbije i Mađarske.

## Demografija
U naselju Kelebija živi 1739 punoletnih stanovnika, a prosečna starost stanovništva iznosi 39,4 godina (38,4 kod muškaraca i 40,4 kod žena). U naselju ima 799 domaćinstava, a prosečan broj članova po domaćinstvu je 2,71.

Stanovništvo u ovom naselju veoma je heterogeno.

## Napomene
→ * - Podaci za površinu i gustinu naseljenosti dati su zbirno za katastarsku opštinu Subotica, na kojoj se nalaze četiri naselja, Kelebija, LJutovo, Mala Bosna i Subotica.

## Reference

## Vanjske veze
Pittsburgh, Pennsylvania

**Pittsburgh** (izgovoreno ) je drugi po veličini grad u američkoj državi Pennsylvanija. Predstavlja sjedište Okruga Allegheny. Predstavlja i ekonomsko, kulturno, akademsko, transportno i uslužno središte Metro područja Pittsburgh i Tro-državnog područja Pittsburgh. Sagrađen na spajanju rijeka Allegheny, Ohio i Monongahelas i obližnjim brežuljcima, Pittsburgh je poznat po neboderima i 720 mostova.

Nekada je bio poznat kao industrijski centar, ali je kolaps čelične industrije u SAD 1970-ih i 1980-ih ostavio trajne efekte na ekonomiju Pittsburgha i njegov identitet: ekonomija Pittsburgha se preorijentirala na zdravstvo, obrazovanje, tehnologiju i financijske usluge. Robotika se posebno nametnula kao važan sektor lokalne ekonomije; zbog nje je *Wall Street Journal* gradu nadjenuo nadimak "Roboburgh."

Usprkos pada stanovništva,http://www.rand.org/commentary/091904PG.html  Pittsburgh ostaje najveći grad u istočnoj Dolini Ohioa. Zbog svog položaja, ekonomskih pogodnosti, niske cijene života te rasta obrazovne, kulturne i zdravstevene infrastrukture, Pittsburgh je nekoliko puta bio proglašavan kao grad s najvećom kvalitetom života u SAD.

## Reference

## Literatura

* 
* 
* 
* 
* 
* 

## Vanjske veze

* City of Pittsburgh Government 
* Pittsburgh Convention and Visitors Bureau - Tourism
* Pittsburgh History & Landmarks Foundation
* Pittsburgh's Intergovernmental Cooperation Authority
* 
* Guide to find your way around Pittsburgh, Pennsylvania 
* About Pittsburgh - Guide to Pittsburgh & Western PA
* Bridges of Pittsburgh and Allegheny County
* Pittsburgh Photo Gallery
* Pittsburgh Independent Media Center
Beglerbeg

**Beglerbeg** (tur. *beylerbeyi*: beg begova, gospodin nad gospodinom; mn. **beglerbegovi**, **beglerbezi**), u prvo vrijeme najviši čin u osmanskoj vojsci, sultanov vrhovni komandant vojske. Kasnije, do upravne reforme u prvoj polovini XIX. stoljeća taj naslov su nosili vojni i građanski (generalni) guverneri, koji su u ime sultana vršili vlast u velikim oblastima (bergelbeglucima, zapravo ejaletima ili vilajetima) Turskoga (Osmanskog) Carstva. Beglerbeg je imao, uz ostalo, ovlaštenje da postavlja i razrješava službenike i dodjeljuje i oduzima beratom (dekretom) manje timare (vlastelinstva) u svojoj oblasti. Tursko Carstvo najprije je bilo podijeljeno na dva beglerbegluka: **[[mala Azija|anadolski]]**, u kojem su bile azijske zemlje, i **[[Rumelija|rumelijski]]** sa sjedištem u Sofiji, u kojem su bile evropske zemlje pod turskom vlašću. Širenjem carstva u evropskom dijelu izdvajaju se zasebni beglerbegluci: **bosanski** (Bosanski pašaluk), **budimski** i **[[temišvar]]ski**. Taj naslov nestao je 1922. godine kad je uspostavljena republika. 

## U Bosni
Na čelu Bosanskog, kao i svakog drugog pašaluka, stajao je berglerbeg s titulom paše i to paše višeg ranga s najmanje dva tuga. Za prvog bosanskog beglerbega imenovan je **Ferhad-beg** (kasnije **Ferhad-paša**) Sokolović (1580-1588), koji je dotle bio sandžakbeg Bosanskog sandžaka. Kad je Banjaluka postala sjedište **Bosanskog beglerbegluka** Ferhad-paša je u njoj (1579?) podigao džamiju Ferhadiju. Za vlade sultana Selima I beglerbeg Rumelije (a zatim vezir) postao je Ferhat-paša (Šibenik, oko 1484-Smederevo, 1. XI. 1524), kasnije sandžakbeg Smederevskog sandžaka.

Prvim budimskim beglerbegom imenovan je vezir Sulejman-paša, porijeklom Mađar.

## Barbarossa
Beglerbeg (u ELZ: beglerbej) bio je i Hajrudin Barbarosa (Khair-ed-Din; oko 1465-1546), zapovjednik turske mornarice od 1533, porijeklom Grk. Taj čin dobio je nakon što je 1515. s bratom **Horukom** (Uruh, Urud ili Arudž, u engl. izvorima 'Aruj; 1473?-1518) došao u pomoć alžirskom emiru i protjerao Španjolce iz Alžira te zemlju predao u tursku vlast. **Beglerbej** je bio i njegov sin i nasljednik Hasan Barbarosa, beglerbeg Afrike.

## Beglerbegluk
**Beglerbegluk** (tur. *beylerbeylik*), područje u Osmanskom Carstvu kojim upravlja beglerbeg; čast i dostojanstvo beglerbega; također **beglerbegat**. "Pošto su Turci osvojili Balkan, podijelili su ga na beglerbegluke. Bosna je 1580. g. postala beglerbegluk" (Abdulah Škaljić). Po Jovanu Radoniću "beglerbegati ili vilajeti dele se na manje vojne ... jedinice, sandžake" (*[[Izvori#RSANU|Rečnik SANU]]*). Stojan Novaković upotrebljava i oblik **bejlerbeg**, a zabilježen je i oblik **beglen-beg** (16. v., Petar Skok). Ivan Gundulić upotrebljava riječ **berglerbegstvo** u značenju "vlast beglernegova".

Od riječi **beglerbeg** nastalo je prezime **Beglerbegović**.

## Izvori
* *[[Izvori#EJ|EJ]]*, *[[Izvori#ELZ|ELZ]]*, *[[Izvori#An-Gold|An-Gold]]*, *[[Izvori#ARJ|ARJ]]*, *[[Izvori#Klaić|Klaić]]*, *[[Izvori#RSANU|RSANU]]*, *[[Izvori#Skok|Skok]]*, *[[Izvori#Turcizmi|Turcizmi]]*, *[[Izvori#Vujaklija|Vujaklija]]*
* Jovan Nedić: *"Beglerbeg"*, *"Skandifeniks"*, ..., 290, 16 - Rijeka, 3. II. 2005.
Syracuse Stars (bejzbol)

**Syracuse Stars** je naziv korišten od dva američka bejzbol kluba iz grada Syracuse u državi New York u 19. vijeku.

* Syracuse Stars (1877-1879), koji se natjecao u National League
* Syracuse Stars (1889-1890), koji se natjecao u American Association
Syracuse Stars (1877–1879)

**Syracuse Stars** je bio američki bejzbol klub iz grada Syracuse u državi New York.

Osnovan je 1877. te se natjecao u nižoj ligi International Association for Base Ball Professionals. Godine 1879. se priključio [Major League Baseball]u, odnosno [National League].

Na kraju, s 22 pobjede i 48 poraza nisu uspjeli dovršiti sezonu, te su se samoraspustili.
Will White

**William Walter White** (Caton, New York, SAD, 11.10. 1854 - Port Carling, Ontario, Kanada, 31.8. 1911.) bio je američki bejzbol pitcher koji se natjecao u Major League Baseballu.

Bio je brat mnogo poznatijeg igrača Deacona Whitea. Debitirao je 20.7. 1877. za Boston Red Capse u dobi od 23 godine. Pažnju javnosti je privukao kao prvi igrač bejzbola koji je na terenu nosio naočale.

Nakon toga je igrao za *[[Cincinnati Reds (1876-1880)|Cincinnati Reds]]* (1878-1880, Detroit Wolverines (Bejzbol 18811881) i *[[Cincinnati Reds|Cincinnati Red Stockings]]* 1882-1888.

Zajedno s Pudom Galvinom drži rekord za najviše utakmica u jednoj sezoni - 75.

## Vanjske veze
* 
* Will White at the Baseball Almanac.com
Lee Meadows

**Henry Lee "Specs" Meadows** (Oxford, Sjeverna Karolina, 12.7. 1894 - Daytona Beach, 29.1. 1963) bio je američki profesionalni igrač bejzbola.

Poznat je kao jedan od rijetkih igrača koji je u svoje vrijeme nosio naočale na terenu.

## Vanjske veze
*
John Clapp (bejzbol)

**John Edgar Clapp** (17.7. 1851 - 18.12.,1904), poznat po nadimku "Honest John", bio je američki profesionalni bejzbol catcher i menadžer. Rodio se u gradu Ithaca u državi New York.

Clapp je bio poznat kao snažan udarač, i po tome što je pitcherima bilo teško natjerati ga na strikeout.

Clapp je umro u Ithaci u dobi 53 godine od apopleksije. He was interred at the Lake View Cemetery in Ithaca.

Njegov brat Aaron Clapp je također bio profesionalni igrač, koji je jednu sezonu proveo s *[[Troy Trojans]]ima* 1879.

## Reference

## Vanjske veze
* 
* Encylopedia of Baseball Catchers
Dan Brouthers

**Dennis Joseph "Big Dan" Brouthers** (IPA izgovor: ) (8.5, 1858 - 2.8. 1932) bio je američki profesionalni igrač bejzbola. 

Rođen je u mjestu Sylvan Lake (New York) u državi New York. Profesionalna karijera mu je započela 1879. te trajala do 1904. (ako se računa pauza između 1896. i 1904), što Brouthersa čini jednim od rijetkih igrača bejzbola koji je igrao u četiri različita desetljeća. Poznat je po veliom broju postignutih home runova, a bio je treći po redu igrač MLB-a koji je u karijeri postigao više od 100 homera (iza Harryja Stoveay i Rogera Connora). 

Nakon povlačenja iz MLB, Brouthers je igrao u nižim ligama. Tako je igrao za Toronto u Eastern Leagueu 1898. godine i za Poughkeepsie 1904. godine u Hudson River Leagueu.

Brouthers was elected to the Baseball Hall of Fame by the Veterans Committee in 1945.

Dan Brouthers je pokopna na groblju Saint Mary's Cemetery u mjestu Wappingers Falls. U Veteran's Parku u rodnom mjestu mu je sagrađen spomenik. 

Godine 1945. je ušao u Bejzbolsku halu slavnih

## Vanjske veze
* Baseball Hall of Fame biography
* 
* BaseballLibrary.com 
* Baseball-Almanac.com
* TheDeadBallEra.com - obituary
* FindAGrave.com
* BallparkReviews.com - images of the Dan Brouthers Monument in Wappingers Falls, New York.
Univerzitet Harvard

**Univerzitet Harvard** (*Harvard University*) (inkorporiran kao *The President and Fellows of Harvard College*) je privatni univerzitet u gradu Cambridgeu (SAD). Osnovan godine 1636, Harvard je najstarija akademska institucija koja još uvijek djeluje u Sjedinjenim Državama. Predstavlja jedan od osam univerziteta koji tvore elitni Ivy League.

Institucija je nazvana *[[Harvard College]]* 13.3. 1639. godine, prema svom prvotnom donatoru, mladom svećeniku po imenu John Harvard. Kao osoba koja je diplomirala na Emmanuel Collegeu u Engleskoj, John Harvard oko četiri stotine knjiga iz svoje zbirke oporučno ostavio kao osnovu za biblioteku budućeg koledža, zajedno s polovicom svog bogatstva koje je iznosilo nekoliko stotina funti. Najstarije službeno spominjanje to Harvarda kao "univerziteta" umjesto "koledža" datira iz novog Ustava Massachusettsa iz 1780.

Charles William Eliot je kao predsjednik Harvarda u svom mandatu 1869-1909 radikalno izmijenio Harvard u moderni istraživački univerzitet. Eliotove reforme su uključivale izborne tečajeve, manje razrede i prijemne ispite. Harvardski model je bitno utjecao na sistem američkog obrazovanja, i na koledžima i na univerzitetima.

Godine 1999. Radcliffe College, stvoren 1894. kao dio "Harvard Annexa" za žene, formalno se spojio s Univerzitetom Harvard, postavši Radcliffe Institute for Advanced Study.http://www.fas.harvard.edu/~fdo/publications/0203/parents.html#history

Zbirka knjiga u Harvardskoj biblioteci sadrži više od 15 miliona primjeraka, što je čini četvrtom od pet "mega-biblioteka" na svijetu (ispred British Library, Kongresne biblioteke, francuske Bibliothèque Nationale, a ispred New York Public Library). Harvard također ima najveću financijsku zakladu od svih akademskih institucija, koja raspolaže s budžetom od 29,2 milijardi $ (2006) (druga po veličini od svih besprofitnih organizacija, iza Bill & Melinda Gates Foundation).

Harvard se smatra jednim od najelitnijih univerziteta u SAD. Godine 2007. U.S. News & World Report je Harvard rangirao na drugo mjesto u SAD, iza Univerziteta Princeton.

## Povezano
* Visoko obrazovanje u Sjedinjenim Američkim Državama
* Akreditacija institucija za visoko obrazovanje u SAD-u

## Napomene

## Vanjske veze

* '''The Harvard Shop''', Harvard's Student-Run Retail Store
* Harvard University
Charley Jones

**Charles Wesley Jones** (rođen kao Benjamin Wesley Rippay 30.4. 1850 - ?) bio je američki igrač bejzbola na položaju left fieldera u klubovima National Associationa i Major League Baseballa.

Rođen je u Okrugu Alamance u Sjevernoj Karolini. Za vrijeme svoje 12-godišnje karijere je postigao 56 home runova i imao prosjek udaraca .298. Igrao je za sljedeće klubove: *[[Keokuk Westerns]]*, *[[Hartford Dark Blues]]*, *[[Cincinnati Reds (1876-1880)|Cincinnati Reds]]* (NL), *[[Chicago Cubs|Chicago White Stockings]]*, *[[Atlanta Braves|Boston Red Caps]]*, *[[Cincinnati Reds|Cincinnati Red Stockings]]* (AA), *[[New York Metropolitans]]* i *[[Kansas City Cowboys (bejzbol)|Kansas City Cowboys]]*. Bio je popularan, ali i kontroverzan igrač, pa se o njemu nakon izlaska iz bejzbola relativno malo zna.

10.6. 1880 Jones je bio prvi igrač MLB koji je pogodio dva *homera* u istoj izmjeni. To se dogodilo protiv ' Tom Poormana, pitchera Buffalo Bisonsa u utakmici koja je završila s 19–3. 

## Vanjske veze
* 
* Mop Up Duty Charley Jones Bio
* Baseball Reference Bullpen: Charley Jones
Joe Battin

**Joseph V. Battin** (Philadelphia, 11.11., 1851 - Akron, 10.12., 1937.) bio je američki igrač profesionalnog bejzbola iz 19. vijeka.

Profesionalno je igrao bejzbol od 1871. do 1884. godine, a onda se vratio za sezonu 1890. Najbolja godina mu je bila 1876. kada je igrao za St. Louis Brown Stockings, i imao prosjek .300 te napravio 34 runova. Sljedeće godine je zbog umiješanosti u kladioničarski skandal izbačen iz National Leaguea, ali je poslije igrao za klubove American Associationa.

Umro je u dobi od 86 godina, a sahranjen je na groblju Glendale Cemetery u Akronu.

## Reference

## Vanjske veze
* 
* Retrosheet.org
London (Ontario)

**London** je grad u Jugozapadnom Ontariju u Kanadi koji se nalazi duž Koridora Quebec City-Windsor a ima metropolitansko područje s 457.720 stanovnika; sam grad ima 352.395 stanovnika prema popisu stanovništva 2006. godine.

London je sjedište Okruga Middlesex, na račvanju neplovne rijeke Thames, na pola puta između Toronta i Detroita u Michiganu. Smješten je na . London i obližnje područje (teritorija između Kitchener-Waterlooa i Windsora) su poznati kao Jugozapadni Ontario. Grad London je posebna općina, politički nezavisan od Okruga Middlesex, iako samo sjedište okruga.

London su Evropljani prvi put naselili 1826. a gradom službeno proglasili 1.1. 1855. Otada je London izrastao u najveću općinu Jugozapadnog Ontarija, a u gradu se razvilo obrazovanje, zdravstvo, turizam i industrija.

## Povezano
*Univerzitet u zapadnom Ontariju

## Vanjske veze

* Everything London 
* Official City of London Website
* Local Weather
Al Nichols

**Al Nichols** je američki profesionalni igrač bejzbola iz 19. vijeka. Godine 1875. je igrao za *[[Brooklyn Atlantics]]*, a 1876. za *[[New York Mutuals]]*.

Sljedeće godine je igrao za Louisville Grays. U ljeto iste godine se počeo rasplitatis skandal u kome je imao važnu ulogu - otkrilo se da je preko telegrafa za račun suigrača Jima Devlina i Georgea Halla s njujorškim kockarima dogovarao namještanje utakmica. Nakon otkrića su sva trojica izbačena iz kluba, zajedno s Billom Craverom kojemu se nije dokazala krivnja, ali koji je odbio surađivati s istragom. Sva četvorica su kasnije doživotno izbačena i iz profesionalne lige National League.

## Literatura
Indianapolis Blues

**Indianapolis Blues** je bio američki bejzbol klub iz Indianapolisa. Godine 1878. se natjecao u profesionalnoj ligi National League. Domaći stadion je bio South Street Park, a menadžer John Clapp.

Sezonu su završili na petom mjestu s 24 pobjede i 36 poraza. Ti im je bila posljednja sezona.

## Vanjske veze
* Baseball Reference Team Index
Milwaukee Grays

**Milwaukee Grays** je bio američki bejzbol klub iz Milwaukeeja. Godine 1878. je ušao u profesionalnu ligu National League. Domaće utakmice je igrao na igralištu Eclipse Park II. Završio je na posljednjem mjestu s 15 pobjeda i 45 poraza. To mu je bila posljednja sezona te se samoraspustio.

## Vanjske veze
* Baseball Reference Team Index
Hrvatski školski muzej

**Hrvatski školski muzej** (kratica **HŠM**) otvoren je 1901. godine. Osnovao ga je Antun Cuvaj. Osnovna mu je zadaća ustavno prikupljanje, proučavanje i izlaganje građe iz prošlosti i sadašnjosti hrvatskoga školstva i pedagogije. U muzeju postoje zbirke učila, nastavnih pomagala i školske opreme, radova učenika i nastavnika, likovnih radova, udžbenika i priručnika, školskih propisa, arhivska zbirka, zbirka fotografija te dokumentacija o školstvu. U sastavu muzeja je i **Pedagoška knjižnica [[Davorin Trstenjak|Davorina Trstenjaka]]**.


Datoteka:Hrvatski skolski muzej 300109.jpg
Datoteka:Hrvatski skolski muzej sklanjanja 300109.jpg
Datoteka:Hrvatski skolski muzej zemljopisni atlas 300109.jpg
Datoteka:Hrvatski skolski muzej Amerikaner 300109.jpg


## Vanjske veze

* Stranice Hrvatskog školskog muzeja